CELEX: E2017P0001(02)
Language: bg
Date: 2019-03-28 00:00:00
Title: Дело, заведено на 28 март 2019 г. от окръг Aust-Agder срещу Konkurrenten.no AS (Дело E-1/17 COSTS 2)

11.7.2019   
            
            
               BG
            
            
               Официален вестник на Европейския съюз
            
            
               C 233/7
            
         
      Дело, заведено на 28 март 2019 г. от окръг Aust-Agder срещу Konkurrenten.no AS
      (Дело E-1/17 COSTS 2)
      (2019/C 233/06)
      На 28 март 2019 г. окръг Aust-Agder, представляван от Bjørnar Alterskjær и Amie Eliassen от Kluge Advokatfirma AS, Bryggegata 6, Postboks 1548 Vika, 0117 Осло, Норвегия, заведе дело в Съда на ЕАСТ срещу Konkurrenten.no AS.
      Ищецът моли Съда да определи:
      
                  1.
               
               
                  Че общият размер на разходите, които следва да бъдат изплатени от Konkurrenten.no AS на окръг Aust-Agder, е 403 430,92 NOK, преобразувани в евро по официалните ставки на Европейската централна банка в деня на връчването на определението.
               
            
                  2.
               
               
                  Върху сумата се начислява лихва за забава, считано от датата на връчване на настоящото определение до датата на плащане; лихвеният процент, който трябва да се приложи, се изчислява въз основа на лихвения процент, прилаган от Европейската централна банка за нейните основни операции по рефинансиране, който е в сила на първия календарен ден от месеца, през който се пада крайният срок, увеличен с три и половина процентни пункта.
               
            
         Правен и фактически контекст и правни аргументи, приведени в подкрепа на иска:
      
      
                  —
               
               
                  На 11 януари 2017 г. Konkurrenten.no AS заведе дело пред Съда на ЕАСТ срещу Решение № 179/15/COL от 7 май 2015 г. на Надзорния орган на ЕАСТ. Ищецът подаде молба за встъпване в производството по дело Е-1/17 Konkurrenten.no AS/Надзорен орган на ЕАСТ, която беше удовлетворена с определение на председателя на 12 юли 2017 г.
               
            
                  —
               
               
                  Член 70, параграф 1 от Процедурния правилник на Съда на ЕАСТ гласи:
                  
                     При спор относно подлежащите на възстановяване съдебни разноски Съдът се произнася с определение по искане на заинтересованата страна, след изслушване на становището на другата страна.
                  
               
            
                  —
               
               
                  В определението по дело E-1/17 Съдът на ЕАСТ нареди Konkurrenten.no AS да заплати съдебните разноски, направени от ищеца.